Diari Oficial de la Generalitat Valenciana


Sumari del DOGV 2148, del 19-11-1993 (1993/829793)

ORDRE de 22 d'octubre de 1993, de la Conselleria d'Educació i Ciència, per la qual s'autoritza el centre docent privat <<Escuelas de San José (Instituto Politécnico)>> de València l'ampliació d'una unitat d'Educació Formació Professional.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/22/(1)/dof/vci/html**

### Dades del document

Número de DOGV
:   2148

Data del DOGV
:   19-11-1993

Secció del DOGV
:   DISPOSICIONS GENERALS

Número del document
:   1993/829793


Data del document
:   22-10-1993

Organisme emissor
:   Conselleria de Educació i Ciència

Tipus de document
:   Ordre

Ordre de 22 d'octubre de 1993, de la Conselleria d'Educació i Ciència, per la qual s'autoritza el centre docent privat "Escuelas de San José (Instituto Politécnico)" de València, l'ampliació d'una unitat d'Educació Especial/Formació Professional.  
Vist l'expedient incoat a instància d'Eduardo Serón Puértolas, en representació de la titularitat del centre docent privat Escuelas de San José (Instituto Politécnico), situat a l'avinguda de Pius XII, número 65, de València i número de codi 24386325, pel qual se sol·licita autorització per a l'ampliació d'una unitat d'Educació Especial/Formació Professional, de la branca d'electricitat.  
Vist que la Unitat d'Inspecció Educativa n'ha emès informe favorable (atesa la necessitat d'ampliar l'oferta de places d'aquestes característiques per a atendre la demanda social existent) i que no n'hi ha cap altre institut públic ni centre privat que tinga autoritzats o implantats aquests ensenyaments.  
Vist que el centre va ser autoritzat per Ordre de 16 de setembre de 1976, del Ministeri d'Educació i Ciència (BOE de 17.11.76), perquè posés en funcionament dues seccions de Formació Professional de primer grau (branca metall i electricitat) en règim d'Educació Especial per a deficients i ampliara en una secció addicional la branca fusta, per Ordre de 19 de desembre de 1980, del Ministeri d'Educació i Ciència (BOE de 26.02.80).  
Vista la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris i el Reial Decret 334/1985, de 6 de març, d'Ordenació de l'Educació Especial (BOE de 16 de març).  
Fent ús de les atribucions que em confereix l'article 35 de la Llei de Govern Valencià,  
ORDENE  
Unic  
Autoritzar el centre docent privat Escuelas de San José (Instituto Politécnico), situat a l'avinguda de Pius XII, 65, de València, i amb número de codi 42609742, l'ampliació d'una unitat d'Educació Especial/Formació Professional, branca d'Electricitat, per a deficients psíquics.  
Aquesta autorització tindrà efecte a partir del curs acadèmic 1993/94.  
DISPOSICIO ADDICIONAL  
Aquesta modificació de l'autorització s'inscriurà en el Registre de Centres Docents de la Comunitat Valenciana.  
DISPOSICIO FINAL  
Aquesta ordre posa fi a la via administrativa, segons el que preveu l'article 109. c) de la Llei 30/1992, i contra aquesta podrà interposar-se recurs contenciós administratiu, que haurà de ser comunicat prèviament al Conseller d'Educació i Ciència, tal com ho exigeix l'article 110.3 de la Llei 30/1992. El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors a partir de la publicació de l'ordre en el Diari Oficial de la Generalitat Valenciana.  
València, 22 d'octubre de 1993  
El Conseller d'Educació i Ciència,  
JOAN ROMERO GONZALEZ


Còpia Permalink ELI